Felda Air Tawar 2

Felda Air Tawar 2 merupakan sebuah kampung yang terletak di daerah Kota Tinggi, Johor. Ia merupakan tanah rancangan FELDA yang terbesar di Malaysia. Felda Air Tawar 2 mempunyai bilangan peneroka pada Fasa pertama memindahkan 661 peneroka dari komuniti kampung, estet, setinggan dan nelayan untuk meneroka penanaman kelapa sawit dan getah. Kemudian, 117 peneroka lain ditambah dalam kumpulan fasa kedua, menjadikan keseluruhan rancangan 778 keluarga dan ini tidak termasuk anak-anak dan generasi kedua yang menetap di tanah rancangan ini. Selain itu, Felda Air Tawar 2 juga mempunyai stesen pam minyak BHP, pusat Giatmara Kota Tinggi, Balai Polis Air Tawar, Pejabat Pos, Sekolah Menengah Kebangsaan Air Tawar & Pejabat Felsco. Di Felda ini juga terdapat sebanyak 39 blok termasuk peringkat 1 & peringkat 2. Dahulunya Masjid di Felda Air Tawar 2 dikenali sebagai Masjid Jamek Al-Ihsan dan telah diubah suai dengan lebih besar dengan bantuan daripada YB, Jabatan Agama Islam Johor & sumbangan daripada peneroka-peneroka sebanyak RM 1 juta.

Di daerah Kota Tinggi juga merupakan sebuah daerah yang banyak tanah rancangan seperti Felda Pasak, Air Tawar 3, Air Tawar 1, Air Tawar 4, Air Tawar 5, Semenchu, Papan Timur, Sungai Mas, Lok Heng Selatan, Lok Heng Barat, Lok Heng Timur, Adela, Tunggal, Sening, Kledang, Bukit Waha, Simpang Waha, Bukit Aping Barat, Bukit Aping Timur, Bukit Easter, Linggiu, Pasir Raja, Bukit Besar, Bukit Ramun, Sungai Sayong, Inas Utara, Penggeli Timur & Sungai Sibol. Felda-Felda tersebut juga merupakan FELDA WILAYAH JOHOR BAHRU. 

Kategori:Daerah Kota Tinggi
Air Tawar 2